KFC (Endine Kentucky Fried Chicken, muutsid nimed ära, sest nad ei tahtunud,  et seal sisalduks sõna fried ehk praetud) on USAs müüki pannud burgeri, mis nende sõnul on nii liha täis, et sai sinna enam ei mahu. Ja ongi - saia asemel on kaks friteeritud kanarinda, mille vahele on väänatud juust, peekon ja majonees. Kusjuures väidetavalt on kogu kombos sama palju kaloreid kui Big Macis. Igatahes meediaaktsioonina on üritus täiega õnnestunud, kõik kirjutavad ja mängivad, et on väga solvunud KFC peale. Mulle iseenesest tundub, et rohkem võiks ju solvuda selle peale, kui restoranid müüvad selgelt ebatervet kogust friikaid ja kokat (suurusjärk liiter ja ämber) burksi kõrvale, aga no eks ameeriklased muidugi ise teavad. Põhjalikumaks lugemiseks minge siit  Eater.comi artiklist edasi, see Saloni lugu on eriti tore. Ahjaa ja mis puutub ameeriklaste kaalu, siis  Ezra Klein kirjutas, et kuigi koguseliselt süüakse sama palju kui hispaanlased on rasvunute arv riigis poole suurem.